NARIADENIE KOMISIE (ES) č. 1250/2006
z 18. augusta 2006,
ktorým sa mení a dopĺňa nariadenie Komisie (ES) č. 1973/2004 ustanovujúce podrobné pravidlá uplatňovania nariadenia Rady (ES) č. 1782/2003 o schémach podpory stanovených v hlavách IV a IVa tohto nariadenia a využití pozemkov vyňatých z produkcie na výrobu surovín
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001 (1), a najmä na jeho článok 145,
keďže:
(1)
Nariadením Komisie (ES) č. 1973/2004 (2) sa ustanovujú pravidlá na implementáciu režimov viazanej pomoci ustanovených v hlavách IV a IVa nariadenia (ES) č. 1782/2003, a pokiaľ ide o využívanie pozemkov vyňatých z produkcie na výrobu surovín v rámci režimu jednotnej platby ustanovenom v hlave III uvedeného nariadenia a v rámci platby na plochu pre plodiny na ornej pôde ustanovenej v kapitole 10 hlavy IV uvedeného nariadenia.
(2)
Článkom 3 nariadenia (ES) č. 1973/2004 sa ustanovujú údaje, ktoré členské štáty musia Komisii oznámiť a jednotlivé dátumy na zaslanie týchto informácií. Nariadením (ES) č. 1973/2004 sa takisto vyžadujú doplňujúce informácie o jednotlivých režimoch podpory, ktoré treba zaslať. V záujme zjednodušenia je potrebné objasniť potrebné informácie, ktoré Komisii treba posielať v priebehu celého roka.
(3)
V článku 64 nariadenia (ES) č. 1973/2004 sa „vyňatie pôdy z produkcie“ definuje ako nechať ležať úhorom pôdu oprávnenú na platby na plochu podľa článku 108 nariadenia (ES) č. 1782/2003. Aby bolo možné pokryť všetky režimy vyňatia pôdy z produkcie, na ktoré sa vzťahuje článok 107 uvedeného nariadenia, je potrebné rozšíriť pôsobnosť tejto definície nad odsek 1 článku 107.
(4)
Článkom 171cj nariadenia (ES) č. 1973/2004 sa ustanovuje, že hmotnosť tabaku, na základe ktorej sa vypočíta pomoc, sa koriguje, keď sa obsah vlhkosti pre príslušnú odrodu líši od úrovne pomoci stanovenej v prílohe XXVIII k uvedenému nariadeniu. Tieto úrovne by sa mali upraviť tak, aby zahŕňali správnu verziu sprostredkovanú príslušnými členskými štátmi.
(5)
Nariadenie (ES) č. 1973/2004 by sa preto malo zodpovedajúcim spôsobom zmeniť a doplniť.
(6)
Opatrenia ustanovené v tomto nariadení sú v súlade so stanoviskom Riadiaceho výboru pre priame platby,
PRIJALA TOTO NARIADENIE:
Článok 1
Nariadenie (ES) č. 1973/2004 sa mení a dopĺňa takto:
1.
Článok 3 sa nahrádza takto:
„Článok 3
Oznámenia
1. Členské štáty musia oznámiť Komisii elektronickým prenosom tieto údaje:
a)
najneskôr do 1. septembra príslušného roku:
i)
celkovú výmeru, v súvislosti s ktorou sa podala žiadosť o podporu v prípade:
-
zvláštnej prémie na kvalitu pre tvrdú pšenicu stanovenej v článku 72 nariadenia (ES) č. 1782/2003,
-
prémie na bielkovinové plodiny stanovenej v článku 76 nariadenia (ES) č. 1782/2003,
-
zvláštnej platby na plodiny za ryžu stanovenej v článku 79 nariadenia (ES) č. 1782/2003 s rozdelením podľa odrody indica a japonica,
-
platby na plochu pre orechy stanovenej v článku 83 nariadenia (ES) č. 1782/2003 vyjadrenej podľa kategórií orechových stromov,
-
podpory na energetické plodiny stanovenej v článku 88 nariadenia (ES) č. 1782/2003,
-
platby na plochu pre plodiny na ornej pôde stanovenej v článku 100 nariadenia (ES) č. 1782/2003 podľa základnej výmery uvedenej v prílohe IV k tomuto nariadeniu a v normalizovanom formáte opísanom v prílohe IX k tomuto nariadeniu,
-
špecifickej platby na plodiny za bavlnu stanovenej v článku 110a nariadenia (ES) č. 1782/2003,
-
podpory na olivové háje stanovenej v článku 110g nariadenia (ES) č. 1782/2003 podľa jednotlivých kategórií,
-
podpory na plochu pre chmeľ stanovenej v článku 110n nariadenia (ES) č. 1782/2003,
-
schémy jednotnej platby na plochu (SAPS) stanovenej v článku 143b nariadenia (ES) č. 1782/2003;
ii)
celkové množstvo, v súvislosti s ktorým sa podala žiadosť o podporu v prípade:
-
prémie na mliečne výrobky stanovenej v článku 95 nariadenia (ES) č. 1782/2003,
-
doplnkových platieb výrobcom mliečnych výrobkov stanovených v článku 96 nariadenia (ES) č. 1782/2003;
iii)
celkový počet žiadostí v prípade prémie na ovce a kozy stanovenej v článku 111 nariadenia (ES) č. 1782/2003 podľa predlohy stanovenej v prílohe XI k tomuto nariadeniu;
b)
najneskôr do 15. októbra príslušného roku celkovú stanovenú plochu v prípade:
-
prémie na bielkovinové plodiny stanovenej v článku 76 nariadenia (ES) č. 1782/2003,
-
podpory na energetické plodiny stanovenej v článku 88 nariadenia (ES) č. 1782/2003;
c)
najneskôr do 15. novembra príslušného roku:
i)
celkovú stanovenú plochu na výpočet koeficientu zníženia v prípade:
-
zvláštnej prémie na kvalitu pre tvrdú pšenicu stanovenej v článku 72 nariadenia (ES) č. 1782/2003,
-
zvláštnej platby na plodiny za ryžu stanovenej v článku 79 nariadenia (ES) č. 1782/2003 s rozdelením podľa odrody indica a japonica a takisto podrobné informácie podľa odrody ryže a podľa základnej a podzákladnej výmery, pričom sa použije predloha stanovená v prílohe III k tomuto nariadeniu,
-
platby na plochu pre orechy stanovenej v článku 83 nariadenia (ES) č. 1782/2003 vyjadrenej podľa kategórií orechových stromov,
-
platby na plochu pre plodiny na ornej pôde stanovenej v článku 100 nariadenia (ES) č. 1782/2003 podľa základnej výmery uvedenej v prílohe IV k tomuto nariadeniu a v normalizovanom formáte opísanom v prílohe IX k tomuto nariadeniu,
-
špecifickej platby na plodiny za bavlnu stanovenej v článku 110a nariadenia (ES) č. 1782/2003,
-
podpory na olivové háje stanovenej v článku 110g nariadenia (ES) č. 1782/2003 podľa jednotlivých kategórií,
-
podpory na plochu pre chmeľ stanovenej v článku 110n nariadenia (ES) č. 1782/2003,
-
schémy jednotnej platby na plochu (SAPS) stanovenej v článku 143b nariadenia (ES) č. 1782/2003;
ii)
celkové stanovené množstvo použité na výpočet koeficientu zníženia v prípade prémie na mliečne výrobky stanovenej v článku 95 nariadenia (ES) č. 1782/2003;
iii)
celkové stanovené množstvo v prípade:
-
doplnkových platieb výrobcom mliečnych výrobkov stanovených v článku 96 nariadenia (ES) č. 1782/2003,
-
podpory na tabak stanovenej v článku 110j nariadenia (ES) č. 1782/2003 podľa jednotlivých odrôd tabaku uvedených v prílohe XXV k tomuto nariadeniu;
iv)
výšku podpory na hektár, ktorá sa má poskytnúť pre každú kategóriu olivových hájov v prípade podpory pre olivové háje stanovenej v článku 110g nariadenia (ES) č. 1782/2003;
d)
najneskôr do 31. marca nasledujúceho roku orientačnú výšku podpory na kg v prípade podpory na tabak stanovenej v článku 110j nariadenia (ES) č. 1782/2003 podľa skupín odrôd tabaku uvedených v prílohe XXV k tomuto nariadeniu a, ak sa uplatňuje, podľa stupňa kvality;
e)
najneskôr do 31. júla nasledujúceho roku:
i)
celkovú výmeru, v súvislosti s ktorou sa skutočne vypláca podpora v prípade:
-
zvláštnej prémie na kvalitu pre tvrdú pšenicu stanovenej v článku 72 nariadenia (ES) č. 1782/2003,
-
prémie na bielkovinové plodiny stanovenej v článku 76 nariadenia (ES) č. 1782/2003,
-
zvláštnej platby na plodiny za ryžu stanovenej v článku 79 nariadenia (ES) č. 1782/2003 s rozdelením podľa odrody indica a japonica,
-
platby na plochu pre orechy stanovenej v článku 83 nariadenia (ES) č. 1782/2003 vyjadrenej podľa kategórií orechových stromov,
-
podpory na energetické plodiny stanovenej v článku 88 nariadenia (ES) č. 1782/2003,
-
platby na plochu pre plodiny na ornej pôde stanovenej v článku 100 nariadenia (ES) č. 1782/2003 podľa základnej výmery uvedenej v prílohe IV k tomuto nariadeniu a v normalizovanom formáte opísanom v prílohe IX k tomuto nariadeniu,
-
špecifickej platby na plodiny za bavlnu stanovenej v článku 110a nariadenia (ES) č. 1782/2003,
-
podpory na olivové háje stanovenej v článku 110g nariadenia (ES) č. 1782/2003 podľa jednotlivých kategórií,
-
podpory na plochu pre chmeľ stanovenej v článku 110n nariadenia (ES) č. 1782/2003,
-
schémy jednotnej platby na plochu (SAPS) stanovenej v článku 143b nariadenia (ES) č. 1782/2003;
ii)
celkové množstvo, v súvislosti s ktorým sa skutočne vypláca podpora v prípade:
-
podpory na zemiaky určené na výrobu škrobu (v škrobovom ekvivalente) stanovenej v článku 93 nariadenia (ES) č. 1782/2003,
-
prémie na mliečne výrobky stanovenej v článku 95 nariadenia (ES) č. 1782/2003,
-
doplnkových platieb výrobcom mliečnych výrobkov stanovených v článku 96 nariadenia (ES) č. 1782/2003,
-
podpory na osivo stanovenej v článku 99 nariadenia (ES) č. 1782/2003 podľa druhov osiva uvedených v prílohe XI k nariadeniu (ES) č. 1782/2003,
-
podpory na tabak stanovenej v článku 110j nariadenia (ES) č. 1782/2003 podľa jednotlivých odrôd tabaku uvedených v prílohe XXV k tomuto nariadeniu a podľa kvality,
-
prechodnej platby na cukor stanovenej v článku 110p nariadenia (ES) č. 1782/2003;
iii)
konečnú výšku podpory na kg v prípade podpory na tabak stanovenej v článku 110j nariadenia (ES) č. 1782/2003 podľa skupín odrôd tabaku uvedených v prílohe XXV k tomuto nariadeniu a, ak sa uplatňuje, podľa stupňa kvality;
iv)
celkový počet vyplatených prémií na ovce a kozy stanovených v článku 111 nariadenia (ES) č. 1782/2003 podľa predlohy stanovenej v prílohe XII k tomuto nariadeniu.
2. Plochy musia byť v oznámeniach stanovených v ods. 1 vyjadrené v hektároch na dve desatinné miesta, množstvá musia byť uvedené v tonách na tri desatinné miesta a počet žiadostí musí byť vyjadrený bez desatinných miest.
3. Ak sa údaje vyžadované na základe ods. 1 zmenia, najmä v dôsledku kontrol alebo opráv alebo vylepšení predchádzajúcich čísiel, oznámi sa aktualizácia Komisii do jedného mesiaca po vykonaní zmeny.“
2.
Článok 4 sa mení a dopĺňa takto:
a)
Odsek 1 sa nahrádza takto:
„1. Koeficient zníženia plochy v prípadoch uvedených v článku 75, článku 78 ods. 2, článkoch 82, 85, článku 89 ods. 2, článkoch 98, 143 a článku 143b ods. 7 nariadenia (ES) č. 1782/2003 alebo množstiev a objektívne kritériá v prípade uvedenom v článku 95 ods. 4 uvedeného nariadenia sa stanovia najneskôr do 15. novembra príslušného roku na základe údajov oznámených v súlade s článkom 3 ods. 1 písm. b) a c) tohto nariadenia.“
b)
Odsek 2 sa vypúšťa.
3.
V článku 14 sa ods. 1 a 2 nahrádzajú takto:
„1. Členské štáty Komisii najneskôr do 1. septembra oznámia zoznam odrôd registrovaných v národnom katalógu, zatriedených podľa kritérií definovaných v položke 2 prílohy I k nariadeniu Rady (ES) č. 1782/2003 (3) v prípade zmien a doplnení tohto zoznamu.
2. Pokiaľ ide o Francúzsku Guyanu, informácie o plochách uvedených v článku 3 ods. 1 písm. c) bode (i) sa oznámia na základe priemeru plôch, ktoré sa osiali počas dvoch období výsevu, ako je uvedené v druhom odseku článku 12.
4.
V článku 44 sa druhý odsek nahrádza takto:
„Tieto údaje musia obsahovať najmä:
a)
výmery zodpovedajúce každému druhu suroviny;
b)
množstvá každého druhu suroviny a získaný konečný produkt.“
5.
V článku 62 sa úvodný text nahrádza takto:
„Na účely článku 102 ods. 5 nariadenia (ES) č. 1782/2003 členské štáty stanovia najneskôr do 1. septembra roku, na ktorý sa požaduje platba, tieto údaje:“
6.
Článok 64 sa nahrádza takto:
„Článok 64
Definícia
Na účely článku 107 nariadenia (ES) č. 1782/2003, „vyňatie pôdy z produkcie“ znamená nechať ležať úhorom pôdu oprávnenú na platby na plochu podľa článku 108 uvedeného nariadenia.“
7.
Článok 69 sa nahrádza takto:
„Článok 69
Oznámenia
Ak sa zistí, že sa prekročili plochy uvedené v článkoch 59 a 60, bezprostredne a najneskôr do 15. novembra príslušného roka daný členský štát stanoví konečnú mieru prekročenia a oznámi ju Komisii najneskôr do 1. decembra príslušného roku. Údaje použité na výpočet miery, ktorou sa základná výmera prekročila, sa zasielajú prostredníctvom formuláru stanoveného v prílohe VI.“
8.
Článok 76 sa nahrádza takto:
„Článok 76
Oznámenie
Členské štáty Komisii najneskôr do 31. októbra každého roku oznámia všetky zmeny v zozname geografických oblastí, v ktorých sa vykonáva sezónny presun zvierat na iné pasienky, uvedený v článku 114 ods. 2 nariadenia (ES) č. 1782/2003 a článku 73 tohto nariadenia.“
9.
Článok 84 sa mení a dopĺňa takto:
a)
Odsek 1 sa nahrádza takto:
„1. Do 1. januára každého roka členské štáty Komisii oznámia všetky zmeny a doplnenia v tej časti prevedených práv na prémie, ktorá sa má previesť do národnej rezervy v súlade s článkom 117 ods. 2 nariadenia (ES) č. 1782/2003 a prípadne o opatreniach prijatých podľa článku 117 ods. 3 uvedeného nariadenia.“
b)
Odsek 2 sa mení a dopĺňa takto:
i)
Úvodný text sa nahrádza takto:
„Najneskôr do 30. apríla každého roka členské štáty pomocou tabuľky stanovenej v prílohe XIII Komisii oznámia:“
ii)
Písmeno e) sa vypúšťa.
10.
Článok 106 sa nahrádza takto:
„Článok 106
Oznámenie
1. Do 1. januára každého roku členské štáty Komisii oznámia:
a)
všetky zmeny v znížení uvedenom v druhom pododseku článku 127 ods. 1 nariadenia (ES) č. 1782/2003;
b)
všetky prípadné zmeny a doplnenia prijatých opatrení podľa článku 127 ods. 2 písm. a) uvedeného nariadenia.
2. Najneskôr do 31. júla každého kalendárneho roka členské štáty Komisii pomocou tabuľky stanovenej v časti 3 prílohy XVIII oznámia:
a)
počet práv na prémie vrátených bez kompenzačnej platby do národnej rezervy po prevodoch práv bez prevodov vlastníctva počas predchádzajúceho kalendárneho roka;
b)
počet nevyužitých práv na prémie, ako je uvedené v článku 109 ods. 2, prevedených do národnej rezervy počas predchádzajúceho kalendárneho roka;
c)
počet práv poskytnutých podľa článku 128 ods. 3 nariadenia (ES) č. 1782/2003 počas predchádzajúceho kalendárneho roka.“
11.
Článok 131 sa mení a dopĺňa takto:
a)
V odseku 1 sa písmeno a) nahrádza takto:
„a)
najneskôr do 1. marca informácie za predchádzajúci rok týkajúce sa počtu teliat, v súvislosti s ktorými bola podaná žiadosť o prémiu za porážku, a uvedú, či boli tieto zvieratá porazené alebo vyvezené;“.
b)
V odseku 2 sa úvodná veta a písmeno a) nahrádzajú takto:
„najneskôr do 1. februára informácie za predchádzajúci rok o:“
c)
V odseku 3 sa písmeno a) nahrádza takto:
„a)
najneskôr do 1. marca informácie za predchádzajúci rok týkajúce sa počtu kusov hovädzieho dobytka, v súvislosti s ktorými bola podaná žiadosť o prémiu za porážku a uvedú, či boli tieto zvieratá porazené alebo vyvezené,“.
d)
V odseku 4 sa písmeno a) nahrádza takto:
„a)
najneskôr do 1. februára informácie za predchádzajúci rok o počte samcov hovädzieho dobytka, v súvislosti s ktorými bola podaná žiadosť o zvláštnu prémiu, pričom sa tieto informácie roztriedia podľa vekovej kategórie a druhu zvieraťa (býk alebo vôl);“.
e)
V odseku 6 sa písmeno a) nahrádza takto:
„a)
kde je to uplatniteľné, ročne najneskôr do 1. februára informácie za predchádzajúci rok o počte zvierat, v súvislosti s ktorými bola skutočne poskytnutá prémia za zníženie sezónnosti, pričom sa tieto informácie rozdelia podľa toho, či išlo o prvú alebo druhú tranžu špeciálnej prémie, ako aj informácie o počte farmárov pre každú z obidvoch vekových kategórií;“.
12.
Článok 169 sa mení a dopĺňa takto:
a)
Písmeno b) sa nahrádza takto:
„b)
množstvá každého druhu suroviny a získaný konečný produkt.“
b)
Písmená c), d) a e) sa vypúšťajú.
13.
V článku 171ai sa úvodná veta ods. 1nahrádza takto:
„Pred 31. januárom členské štáty oznámia poľnohospodárom produkujúcim bavlnu:“.
14.
Článok 171bd sa vypúšťa.
15.
Príloha III sa nahrádza textom prílohy I k tomuto nariadeniu.
16.
Príloha VI sa nahrádza textom prílohy II k tomuto nariadeniu.
17.
Príloha IX sa nahrádza textom prílohy III k tomuto nariadeniu.
18.
Prílohy XI a XII sa nahrádzajú textom prílohy IV k tomuto nariadeniu.
19.
Príloha XIV sa vypúšťa.
20.
Príloha XVIII sa nahrádza textom prílohy V k tomuto nariadeniu.
21.
Príloha XXVIII sa nahrádza textom prílohy VI k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. augusta 2006